**ФАКУЛТЕТ ВЕТЕРИНАРСКЕ МЕДИЦИНЕ**

**Булевар Ослобођења број 18**

**Београд**

 На основу одлуке Савета Факултета ветеринарске медицине Универзитета у Београду од 19.04.2024. године, у другом кругу јавног надметања објављује се:

**ПОЗИВ ЗА ПОДНОШЕЊЕ ПОНУДА ЗА ПРОДАЈУ ПОКРЕТНЕ ИМОВИНЕ-ОСНОВНОГ СРЕДСТВА-ПУТНИЧКОГ АУТОБУСА**

 Предмет продаје је основно средство- путнички аутобус марке Необус, Модел 402 Р, комад 1, регистарске ознаке „BG 1276-GD“ , година производње 2006, број шасије VXY1700786AA01004, број мотора 63791110011271, број места за седење 34, број пређених километара 55160.

 Почетна продајна цена износи 512.000,00 динара, без урачунатог ПДВ-а.

Возило се продаје у виђеном и затеченом стању по принципу ВИЂЕНО-КУПЉЕНО, без права купца на било какве накнадне рекламације и приговоре у погледу исправности, комплетности квалитета и техничких карактеристика возила и евентуалних недостатака.

Критеријум за оцену понуде је : **Највећа понуђена цена која не може бити нижа од почетне продајне цене.**

Документацију за продају возила понуђачи могу преузети на један начин:

* На интернет страници факултета [www.vet.bg.ac.rs](http://www.vet.bg.ac.rs) или
* Лично преко архиве факултета у Београду, улица Булевар Ослобођења број 18, Београд сваким радним даном у времену од 10,00-14,00 часова почев од дана објављивања позива на огласној табли и интернет страници факултета, све до истека рока за достављање понуда.

Право подношења понуда имају сва правна и физичка лица која испуњавају услове из Упутства за сачињавање понуда и овог позива и извршене уплате депозита у висини од 10% почетне продајне цене возила.

Уплата депозита врши се на рачун факултета, број 840-1825666-41.

Понуда у писаној форми се може доставити путем Поште, или лично сваког радног дана у затвореној коверти, на адресу Факултет ветеринарске медицине, ул. Булевар Ослобођења број 18, Београд са назнаком „ Понуда за возило-не отварати“ , најкасније до 28.06.2024. године до 10,00 часова.

На полеђини коверте обавезно навести назив и адресу понуђача, број телефона и име и презиме лица за контакт.

Уколико се понуда доставља Поштом понуђач је дужан да обезбеди да понуда стигне на назначену адресу пре истека рока за достављање понуда.

Понуда достављена након назначеног рока сматраће се неблаговременом и биће враћена неотворена понуђачу, са назнаком да је поднета неблаговремено.

Отварање понуда обавиће се у сали за седнице Факултета ветеринарске медицине, дана 28.06.2024.године са почетком у 12,00 часова. Отварању понуда могу да присуствују понуђачи, односно овлашћени представници.

Непосредно, пре почетка поступка отварања понуда, представници понуђача- правних лица морају предати Комисији овлашћење издато од стране овлашћеног лица, потписано и оверено печатом док представници понуђача-физичка лица морају предати Комисији на увид личну карту, и фотокопију личне карте.

Одлука о избору најповољније понуде биће донета у року од 5 дана од дана отварања понуде.

Изабрани понуђач је дужан да у року од 5 календарских дана од дана пријема одлуке о избору најповољније понуде закључи уговор са факултетом о купопродаји возила, а понуђену цену уплати на рачун Факултета ветеринарске медицине у Београду, број 840-1825666-41 у року од 5 календарских дана од дана закључења уговора, када стиче право да преузме возило са пратећом документацијом.

Изабрани понуђач са којим факултет закључи уговор о продаји возила дужан је да плати порез на додату вредност на понуђену цену и сноси све трошкове преноса власништва, трошкове транспорта и све друге трошкове.

Понуђачу који је доставио најповољнију понуду депозит се урачунава у купопродајну цену.

Понуђач који је доставио најповољнију понуду а одустане од куповине, односно не закључи уговор у утврђеном року, губи право на повраћај депозита, као и право да учествује у евентуалној јавној продаји истог возила.

Свим учесницима у поступку надметања за продају, односно куповину возила који нису доставили најповољнију понуду, депозит ће бити враћен у року од 3 дана од дана отварања понуда преко рачуна који упишу у образац понуде.

Разгледање возила и увид у пратећу документацију може се извршити на Факултету ветеринарске медицине у Београду, ул. Булевар Ослобођења број 18, сваког радног дана у времену од 10,00 до 14,00 часова.

Особа за контакт је шеф Одсека за техничке и помоћне послове Зоран Поткоњак, број телефона 062-802-5037.

Овај позив објавити на огласној табли и интернет страници факултета.